Príloha č. 1: Čestné vyhlásenie uchádzača

Názov prieskumu trhu:

Čistenie stanice dažďových vôd a nakladanie s kalom „OO“

**Obstarávateľ:** Dopravný podnik mesta Žiliny s.r.o., Kvačalova 2, 011 40 Žilina.

**Vyplní uchádzač:**

(Uveďte obchodné meno a adresu sídla, identifikačné údaje uchádzača, meno zodpovednej osoby, resp. oprávneného zástupcu)

**Čestné vyhlásenie**

Dolu podpísaný oprávnený zástupca čestne vyhlasujem, že:

1. Uchádzač sa oboznámil s podmienkami a požiadavkami uvedenými vo Výzve na prieskum trhu, ktorú obstarávateľ vyhlásil zverejnením na svojom webovom sídle. Uchádzač vyhlasuje, že tieto podmienky a požiadavky obstarávateľa bez výhrad akceptuje.
2. Všetkému, čo bolo vo Výzve na prieskum trhu uvedené, uchádzač porozumel a na to, čo uchádzačovi nebolo jasné a zrozumiteľné, využil možnosť inštitútu vysvetľovania v čase plynutia lehoty na predkladanie cenových ponúk do predmetnej súťaže.
3. Uchádzačom všetky predložené doklady/dokumenty sú nepozmenené, pravdivé a úplné. Pri stanovení konečnej ceny za predmet súťaže boli uchádzačom zohľadnené všetky riziká a skutočnosti spojené s plnením predmetu súťaže, vrátane všetkých ďalších nákladov, ktoré sú potrebné na kompletnú realizáciu uskutočnenia predmetu súťaže.
4. Uchádzač bude povinný počas poskytovanej služby dodržiavať všetky platné zásady v oblasti bezpečnosti a ochrany zdravia pri práci a ochrany životného prostredia, vyplývajúce z platných predpisov a zákonov týkajúcich sa týchto oblastí pri poskytovaní služby. Uchádzač bude zodpovedať za bezpečnosť a ochranu zdravia svojho (svojich) zamestnancov, za bezpečný technický stav vlastných mechanizačných zariadení a vlastného prepravného prostriedku, ktoré budú použité pri nakládke a spracovaní/zhodnotení/likvidácii OO a pri následnom čistení nádrže.
5. Uchádzač predložením svojej cenovej ponuky potvrdzuje, že v čase lehoty na predkladanie ponúk spĺňa kvalifikačné, odborné technické a iné predpoklady, má predpísané povolenia a skúšky a spĺňa akékoľvek iné predpoklady stanovené príslušnými právnymi predpismi a záväznými technickými normami pre riadne poskytnutie služby.
6. Uchádzač ako Poskytovateľ (odberateľ OO) vyhlasuje, že prevzatím OO od jeho naloženia na dopravný prostriedok preberá od obstarávateľa (pôvodcu OO) vlastnícke právo k prevzatému OO a plnú zodpovednosť za ďalšie nakladanie s odpadom v súlade s platnou legislatívou.
7. Uchádzač bude bezodkladne písomne informovať obstarávateľa o akejkoľvek situácii, ktorá je považovaná za konflikt záujmov podľa § 23 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov alebo ktorá by mohla viesť ku konfliktu záujmov kedykoľvek v priebehu procesu predmetného prieskumu trhu.

V ........................ , dňa ............................ .....................................................

Meno a priezvisko, podpis oprávnenej osoby uchádzača a odtlačok pečiatky uchádzača